
Referat – brugergruppemøde Frederiksberghallerne


16. marts 2022

Dato: 14. marts 2022	 
Tilstede: Jørgen (formand), Simon (Ydun), Michael (Bestyrelsen), Ida (VLI håndbold), Sven (FIF Håndbold), Jan (FB), Floyd (FA2000), Birthe (Senior Motion), Jesper (Cafeen) og Jan (Halinspektør) 
Afbud: 


Dagsorden: 
DAGSORDEN:

1. Godkendelse af referat fra møde den 06. december 2021

2. Coronasituationen før og nu

3. Restaurationen

4. Meddelelser fra:

Formanden

Halinspektør

5. Stående udvalg – Michael Andersen (bestyrelsen)

6. Nyt fra klubberne 

7. Næste møde

8. Eventuelt

Ad 1) Referat
Referatet fra den 6/12 blev godkendt. Der var nogle spørgsmål, der skulle besvares, men det kommer vi ind på under meddelelser fra Halinspektøren

Ad 2) Coronasituationen her og nu
Halinspektøren kunne med glæde meddele, at der ikke er nogen Corona restriktioner tilbage og vi håber heller ikke der kommer det. 
Der var en kort snak om, at ting som var rutine før coronaen, kan kræve mere fokus nu, da nogle rutiner er glemt. Det kan være alt, der påvirker klubbernes drift og afvikling i dagligdagen og til større arrangementer. 
Corona er gået noget hårdere ud over indendørssport end udendørssport. Således har håndbold på landsplan mistet 10.000 udøvere ift. før Corona, mens fodbold har fået 30.000 flere udøvere i den samme periode. 

Ad 3) Cafeen
Jesper kunne meddele, at der nu er det samme eller flere gæster i cafeen på en normal aften, ned der var før coronatiden. Det bliver taget som et tegn på, at udøvere, forældre og klubber nu igen har vænnet sig til at der er normalt åben. Det er glædeligt, at der er kommet gang i det sociale liv ifm. træning og kampe. 
Cafékortet er blevet udvidet med flere tilbud. 
Der er god mødeaktivitet både om dagen og om aftenen. 
Der er flere klubber, der har lavet aftaler om sæsonafslutningsarrangementer. 
Cafeen kommer til at tage møde med halinspektøren og direktøren om endnu en gang prisstigninger. Flere varer er steget med 25% inden for de seneste uger. 
I forlængelse af seneste mødes debat om hvad cafeen kan gøre for at fremme det sociale liv og hvad kan klubberne og cafeen gøre for hinanden var der følgende opfølgning:
Halinspektøren kunne meddele, at det havde været vendt i bestyrelsen, hvorvidt man kunne skrue rammerne anderledes sammen for cafeen, så man derigennem kunne reducere priserne. Meldingen fra bestyrelsen er, at man ønsker at drive cafeen i Frederiksberghallerne på den nuværende måde hvad angår forpagtning og andre lejevilkår. 
Halinspektøren kunne også fortælle, at det var blevet undersøgt hvilke vilkår cafeen i Ledøje Smørum havde i deres drift, og der er det valgt at der er en høj grad af substituering fra kommunens side. Samtidig var det undersøgt at dagens ret, en burger og andre sammenlignelige produkter lå på nogenlunde samme prisniveau som i Frederiksberghallerne. 
Michael gjorde opmærksom på, at det kunne godt blive taget op i bestyrelsen igen og at det faktisk ikke giver overskud for FIU at cafeen bliver drevet på de vilkår, som er gældende i dag og at tanken er at mødeaktivitet og arrangementer i weekenderne skal de tjene boxen på. Til skade for referatet fangede referenten ikke den fulde sammenhæng af argumenterne. 
Der var en generel stemning om, at det ville være godt at have nogle sunde og hurtige muligheder på kortet, så man som idrætsudøver kunne gå ind og få noget hurtigt og sundt før eller efter træning. VLI fremførte, at der er mange vegetarer blandt unge mennesker og der er mulighederne i dag begrænsede. 
Flere af argumenterne fra seneste møde om prisniveau blev nævnt igen. 
Der er i cafeens kontrakt en aftale om, hvad prisen må være for et medlemsarrangement. F.eks. når FKIF gerne vil holde spisning for ungdommen hver 14 dag, eller til forskellige sæsonafslutninger. Jesper sender noget til brugergruppen, så de kan formidle det videre til de i klubberne, der skal stå for diverse arrangementer.
FIF Håndbold fremførte, at de er kede af de mange arrangementer, hvor bl.a. restauranten lægger beslag på halgulv nogle gange om året. Halinspektøren gjorde opmærksom på, at det er en del af driftsbudgettet, at der skal skabes nogle indtægter på arrangementer og Idrætsudvalget har beskrevet hvor mange aflysninger et hold må blive ramt af i løbet af en sæson. Der bliver fulgt nøje med i, at disse retningslinjer bliver overholdt. 

Ad 4) Meddelelser fra formanden
Jørgen fortalte at Jan Busk er gået bort og fortalte kort om hans store engagement i brugergruppen og for foreningerne her på stedet – og ikke mindst for FA2000. Der blev holdt et halvt minuts stilhed til ære for Jan Busk. 
Jørgen fortalte også at Facebooksiden vil blive opdateret. 

Ad 4) Meddelelser fra halinspektøren
Halinspektøren fortalte at der som tidligere lovet nu er opsat motionscykler i håndboldhallerne, så de som har skader kan benytte disse og være med til træningen. Der er tillige sat TV op i mødelokale 4. Endelig er der et hængeparti, hvor håndboldklubberne ikke har svaret på enighed i konklusionen om kortbaner i hal 2. Simon og Jan skal foretage yderligere opmåling inden denne konklusion kan træffes. 
Siden sidste møde er det blevet undersøgt hvordan ansvarskæden er i forbindelse med, hvis det skal være muligt for personer under 18 år at træne i styrketræningslokalet uden en træner til stede. Der var noget snak frem og tilbage om dette. Enden blev at halinspektøren skal undersøge, om man kan skrive på døren, at der kun er adgang for medlemmer af stedets foreninger og når man er under 18, skal klubben tillige have fået tilladelse fra forældre/værge for at personen har adgang til lokalet. 

FA2000 spurgte, om der var mulighed for, at man kunne lave et system, så man har reserveret sin tid i træningscenteret og hvis man ikke skal bruge den, at det bliver synligt for andre, at den vil være ledig. Halinspektøren gjorde opmærksom på, at det system er i drift i form af vores bookingsystem og det kunne med lethed blive sat i drift – også for træningscenteret. Det ønskede klubberne ikke at benytte sig af. Klubberne vil se, om der er mulighed for anden dialog om at dele træningstider i styrketræning. Så vi fortsætter dem den nuværende fordeling. 

Ad 5) Meddelelser fra Bestyrelsen
Michael gjorde opmærksom på at der er Repræsentantskabsmøde den 24. marts og opfordrede alle klubber til at deltage. 

Ad 6) Nyt fra klubberne
FB får nøglerne til deres nye klubhus den 23/6 og forventer at være flyttet ind medio august. I det nye klubhus skal FB drifte egen café, men det bliver først sat i gang, når hele byggeriet er færdigt, så det er planen at gøre det om ca. 4 år. 
Senior Motion har venteliste for tiden og den er blevet længere efter Spring for Livet dagen. 
FKIF er godt i gang efter Coronaen og er ved at være ajour på kampe. 
YDUN er også godt i gang og kunne fortælle at kampsæsonen for håndbold er forlænget noget for at indhente de manglende kampe. 
VLI lider meget under, at der er har været stort frafald under Coronaen og der er faktisk lukket et par hold i denne sæson. Ydun og FIF går i dialog med VLI for at afklare om de i fællesskab kan gøre noget for at afhjælpe denne situation. 
FA2000 er godt i gang og har haft medlemsfremgang efter Coronaen. 
FIF håndbold har kunnet konstatere, at der er mange seniorer, der er forsvundet efter Coronaen og mener at Frederiksbergklubberne skal samarbejde for at fastholde de seniorer der er tilbage. Se bl.a. tiltag under VLIs punkt i dette referat. 
Alle klubberne oplever at det er tungt at benytte Winkas til at indberette til kommunen og der var noget debat om, hvordan det skal gøres. 
Ad 7) Næste møde
Næste møde blev aftalt til 29. august kl. 17:00 i mødelokale 4. 

